《洞仙歌 送张宗师捧香》
元代·滕宾

醉骑黄鹄，飞下红云岛。铁笛吹寒洞天晓。被人间识破，惹起虚名，惊宇宙，一笑天高月小。仙槎人去后，殿上班头，除却洪崖总年少。看天香袖里，散作东风，吹不断、海北天南都到。试容我、从游五陵间，便吹入苍寒，一蓑烟钓。

作者简介：黄州黄冈人，字玉霄，一名宾。喜纵酒，其谈笑笔墨，为人传诵。武宗至大间任翰林学士，出为江西儒学提举。后弃家，入天台山为道士。有《玉霄集》。